**Անտոն Սավլեպով** (ուկրաիներեն՝ Анто́н Оле́гович Савле́пов, հունիսի 14, 1988(1988-06-14), Կովշարովկա, Կուպյանսկի քաղաքային խորհուրդ, Խարկովի մարզ, Ուկրաինական ԽՍՀ, ԽՍՀՄ), ուկրաինացի երաժիշտ, «Quest Pistols» խմբի նախկին անդամ, «Агонь» խմբի անդամ։

Կենսագրություն
--------------

Անտոն Սավլեպովը ուկրաինացի երաժիշտ ու շոումեն է, «Quest Pistols» խմբի նախկին անդամ։ Այժմ ներգրավված է «Агонь» խմբում։ 2016 թվականին Սավլեպովը առաջին անգամ հանդես է եկել որպես ժյուրի ուկրաինական «Իքս ֆակտոր» հաղորդման 7-րդ եթերաշրջանում։

Անտոնը ծնվել է Խարկովի շրջանի Կովշարովկա ավանում։ Վեց տարեկանում հաճախել է պարահանդեսային պարերի ստուդիա և դրանից հետո էլ չի հրաժարվել երգից ու պարից։ Դեռահաս տարիքում Սավլեպովը հրապուրվել է ամերիկացի փոփ երաժիշտ Մայքլ Ջեքսոնով և նա դարձել է տղայի կուռքը։ Անտոնը սկսել է հագնել սկանդալային հագուստներ, երկարացրել է մազերը և փոխել ոճը, զբաղվել բրեյք դանսով։

Դպրոցից հետո Անտոնը տեղափոխվել է Կիև և ընդունվել Շևչենկոյի անվան համալսարան՝ խորեոգրաֆիայի բաժին։ Մեկ ամիս անց «Quest Pistols» խմբի ղեկավար Յուրի Բարդաշը հրավիրել է նրան իր խումբ, և Սավլեպովը սկսել է իր մասշտաբային հյուրախաղային ուղևորությունները։

Այդ շրջանում ակտիվորեն սկսել է նկարահանվել տեսահոլովակներում։ Աստիճանաբար խումբը սկսել է ճանաչում ձեռք բերել և խմբի անդամները որպես պարողներ հանդես են եկել ուկրաինական, ռուսական և արևմտյան շոու բիզնեսի ներկայացուցիչների ելույթներում և տեսահոլովակներում։ Արդյունքում Յուրի Բարդաշը որոշել է այդ պարային խումբը դարձնել նաև երաժշտական և նկարահանել առանձին տեսահոլովակներ ու երգեր։

Երաժշտական գործունեություն
--------------------------

2007 թվականին ստեղծվել է «Quest Pistols» վոկալային տրիոն։ Առաջին երգը՝ «Я устал»-ը, ձեռք է բերել մեծ հայտնիություն։ Դա «Shocking Blue» հայտնի խմբի «Long and lonesome road» երգի քավեր տարբերակն էր։ Հաջորդ՝ «Белая стрекоза любви» երգը մեծ ճանաչում բերեց տղաներին ոչ միայն Ուկրաինայում, այլև Ռուսաստանում և նախկին ԽՍՀՄ երկրներում։

Quest Pistols Show խումբը
Սկզբնական շրջանում խմբի երգացանկում եղել է ընդամենը 3-4 երգ, որը չի բավականացրել ամբողջական համերգներ կազմակերպելու համար։ Մուտքը եղել է շատ պարզ. սկզբում «Quest Pistols»-ը մոտ կես ժամ ցույց է տվել պարային համարներ, իսկ հետո երգել է։

2007 թվականին թողարկվել է նրանց առաջին ստուդիական ալբոմը՝ «Для тебя», որին հաջորդել են ևս 5 ամբողջական սկավառակ։ 2013 թվականին Անտոնը Zorko-ի հետ ձայնագրել է սոլո-սկավառակ՝ նույն անունով։ Դրանից հետո Անտոնը շարունակել է համագործակցել խմբի հետ մինչև 2016 թվականը։ Այնուհետև «Quest Pistols»-ի երկրպագուների համար տեղի է ունեցել անսպասելի իրադարձություն. խմբի առաջատար մենակատարը լքել է խումբը և նրան փոխարինել է նոր վոկալիստ։

Խումբը լքել է նաև Անտոն Սավլեպովը։ Հետո կարճ ժամանակ անց նա Նիկիտա Գորյուկի և Կոնստանտին Բորովսկիի հետ ստեղծել է «Агонь» փոփ խումբը, այսինքն վերականգնվել է «Quest Pistols»-ի առաջին կազմը։ Խումբը ձայնագրել է նոր երգեր, որոնցից են «Отпусти» և «Каждый за себя»:

Ֆիլմեր և հեռուստահաղորդումներ
-----------------------------

Առաջին անգամ որպես դերասան նկարահանման հրապարակում հայտնվել է «Свадьба по обмену» (Փոխանակմամբ հարսանիք) ռոմատիկ կատակերգությունում, ինչպես նաև «Как казаки» (Ինչպես կազակները) հումորային մյուզիքլում։

Բազմաթիվ անգամներ երգիչը հրավիրվել է տարբեր հեռուստաշոուների, այդ թվում նաև Իվան Ուրգանտի և Ալեքսանդր Ցեկալոյի «Большая разница» հաղորդումը։ 2016 թվականին Սավլեպովը դարձավ ուկրաինական «Իքս ֆակտոր» նախագծի 7-րդ եթերաշրջանի ժյուրիի անդամ։

Նրա հետ միասին ժյուրիի աթոռին նստած էին նաև «The HardKiss» խմբի մասնակից Յուլիա Սանինան, պրոդյուսեր Կոնստանտին Մելաձեն և Անդրեյ Դանիլկոն, ով ավելի հայտնի է որպես Վերկա Սերդյուշկա։
Այդ եթերաշրջանում հաղթող ճանաչվեց հայազգի երգիչ Սևակ Խանաղյանը, ում պրոդյուսերը հաղորդման շրջանակում հենց Անտոն Սավլեպովն էր։

Անձնական կյանք
--------------

Ամուսնացած է, ունի մեկ դուստր։ Ազատ ժամանակ երգիչը վարում է իր անձնական խոհարարական վիդեոբլոգը, որում պրոպագանդում է բուսակերությունը։ Բացի դրանից նա զբաղվում է նաև յոգայով և ուսումնասիրում հնդկական մշակույթ։

«Quest Pistols» խմբի նախկին անդամն ունի բազմաթիվ դաջվածքներ մեջքին և ձեռքերին, որոնց Անտոնն այժմ համարում է իր երիտասարդության սխալները։ Հասակը 174 սմ է։

Սկավառակագրություն
------------------

| Տարի | Անվանում |
| --- | --- |
| 2007 | Для тебя (հայերեն՝ Քո համար) |
| 2007 | Я устал (հայերեն՝ Ես հոգնել եմ) |
| 2008 | Волшебные краски (հայերեն՝ Կախարդական գույներ) |
| 2009 | Он Рядом (հայերեն՝ Նա ինձ հետ է) |
| 2010 | Белая стрекоза любви (հայերեն՝ Սիրո սպիտակ երեխա) |
| 2010 | Superklass |
| 2010 | Я твой наркотик (հայերեն՝ Ես քո թմրանյութն եմ) |
| 2010 | Революция (ft. Արթուր Պիրոժկով) (հայերեն՝ Հեղափոխություն) |
| 2011 | Ты Так Красива (հայերեն՝ Դու այնպես գեղեցիկ ես) |
| 2011 | Ты Похудела (հայերեն՝ Դու նիհարել ես) |
| 2012 | Разные (հայերեն՝ Տարբեր) |
| 2013 | Zorko |
| 2013 | Забудем все (հայերեն՝ Մոռանանք ամեն ինչ) |
| 2013 | Жара (հայերեն՝ Շոգ) |
| 2014 | Санта Лючия (հայերեն՝ Սանտա Լուչիա) |
| 2014 | Babyboy |
| 2014 | Бит |
| 2015 | Soundtrack |
| 2015 | Мокрая (ft. Մոնատիկ) (հայերեն՝ Թաց) |
| 2015 | Пришелец (հայերեն՝ Օտարական) |
| 2016 | Отпусти (հայերեն՝ Բաց թող) |
| 2016 | Каждый за себя (հայերեն՝ Յուրաքանչյուրը իր համար) |
| 2016 | Опа Опа (հայերեն՝ Օպա օպա) |
| 2016 | Лето (հայերեն՝ Ամառ) |
| 2017 | Супергерой (հայերեն՝ Սուպեր հերոս) |

Տեսահոլովակներ
--------------

*Quest Pistols-ի կազմում*

|  |  |  |  |
| --- | --- | --- | --- |
| **Տարի** | **Տեսահոլովակ** | **Կազմ** | **Ալբոմ** |
| 2007 | Я устал | Անտոն Սավլեպով, Նիկիտա Գորյուկ, Կոնստանտին Բորովսկի | Для тебя |
| Дни гламура |
| 2008 | Для тебя |
| Клетка | — |
| 2009 | Белая стрекоза любви | Superklass |
| Он рядом |
| 2010 | Я твой наркотик | — |
| Революция (feat. Արթուր Պիրոժկով) |
| 2011 | Ты так красива |
| Ты похудела (feat. Լոլիտա) | Անտոն Սավլեպով, Նիկիտա Գորյուկ, Դանիլ Մացեյչուկ |
| 2012 | Разные |
| 2013 | Забудем всё |
| Ромео |
| Baby Boy | Անտոն Սավլեպով, Նիկիտա Գորյուկ |
| 2014 | Жара |
| Бит (feat. Secret Q) |
| Санта Лючия | Անտոն Սավլեպով, Նիկիտա Գորյուկ, Իվան Կրիշտոֆորենկո, Վաշինգթոն Սալես, Մարիամ Տուրքմենբաևա |
| 2015 | Мокрая (feat. Մոնատիկ) | Звучит 
(Մոնատիկ) |
| Пришелец | Անտոն Սավլեպով, Նիկիտա Գորյուկ, Իվան Կրիշտոֆորենկո, Վաշինգթոն Սալես, Մարիամ Տուրքմենբաևա, Դանիիլ Մացեյչուկ |  |

*Агонь-ի կազմում*

| Տարի | Անվանում |
| --- | --- |
| 2016 | «Отпусти» |
| 2016 | «Каждый за себя» |
| 2016 | «Лето» |
| 2016 | «Опа Опа» |
| 2017 | «Супергерой» |

Ծանոթագրություններ
------------------

1. ↑  Антон Савлепов
2. ↑  [ Quest Pistols Show խումբը լքեց ևս մեկ մասնակից// *kp.ua*, 11.01.2016. (ռուս.)
3. ↑  Quest Pistols-ի նախկին մասնակիցները։ «Ութ տարի շարունակ մենք երգել ենք «Я устал» երգը և դա նյարդայացնող էր» // *kp.ua*, 26.01.2016. (ռուս.)
4. ↑  Quest Pistols Show потеряли своего солиста
5. ↑  Անտոն Սավլեպովը «Агонь» խմբի սոլիստ
6. ↑  Х-фактор 7: Անտոն Սավլեպովը փնտրում է արտիստի, ումից անհնար է հրաժարվել // *Ivona*, 03.08.2016. (ռուս.)
7. 1 2  Антон Савлепов: "На моем теле многие тату остались незавершенными, некоторые я пробовал вывести"
8. ↑  "Антон Савлепов поделился секретами своей семейной жизни". Արխիվացված է the original 2017 թ․ օգոստոսի 20-ին. Retrieved 2017 թ․ օգոստոսի 26.

Արտաքին հղումներ
----------------

* Անտոն Սավլեպովի էջը Ինստագրամում
* СТБ կայքում Անտոն Սավլեպովի մասին Archived 2017-06-20 at the Wayback Machine.